રાજકોટઃ ખોડલધામ ટ્રસ્ટના પ્રમુખ તરીકે પરેશ ગજેરાના રાજીનામા બાદ તેના કારણ અંગે અનેક ચર્ચાઓ શરૂ થઇ છે. મૂળ કોંગ્રેસી પરેશ ગજેરા ગત વિધાનસભાની ચૂંટણી વખતથી ભાજપ તરફે ઢળ્યા હતા અને આગામી દિવસોમાં ગજેરા ભાજપનો કેસરિયો ધારણ કરી લેશે તેવી દૃઢ શંકા સેવાઇ રહી છે અને આવી ચર્ચાએ જોર જગાવ્યું છે.લોકસભાની ચૂંટણીની તમામ રાજકીય પક્ષો તૈયારી કરી રહ્યા છે. હવે પરેશ ગજેરા પર ભાજપની નજર ઠરી હોય તેવું રાજકીય નિષ્ણાતો માની રહ્યા છે.